PÁLYÁZATI FELHÍVÁS

**A Fővárosi Szabó Ervin Könyvtár (székhelye: 1088 Budapest, Szabó Ervin tér 1.) mint ajánlatkérő (továbbiakban: Ajánlatkérő) versenyeztetési eljárására**

1. **Pályázat tárgya**

A Budapest Főváros Önkormányzatának tulajdonában álló és az FPH079/708-2/2023 iktatószámon kötött Vagyonkezelési szerződés alapján a Fővárosi Szabó Ervin Könyvtár (FSZEK) vagyonkezelésébe adott, 1088 Budapest, Szabó Ervin tér 1. szám alatt található, 102 m² alapterületű szolgáltató- és kiszolgáló térből, valamint raktár, öltöző, szolgálati mellékhelyiség álló rész bérbe adása büfé üzemeltetése tevékenység céljára 1 év határozott idejű időtartamra.

1. **Pályázat jellege**

A pályázat *nyílt*, *egyfordulós* pályázat.

1. **Minimális bérleti díj**

A bérleti díj minimális összege 399.000 Ft + áfa/hó, azaz havonta háromszázkilencvenkilencezer forint plusz áfa.

1. **Óvadékfizetési kötelezettség**

A pályázati kiírás nyertese három havi megajánlott nettó bérleti díjnak megfelelő összeget köteles megfizetni az ajánlatkérő részére.

1. **Kapcsolat**

A pályázattal kapcsolatban felvilágosítás Kozma Zsolt Zoltántól a FSZEK üzemeltetési osztályvezetőjétől kérhető, aki e-mailen keresztül a kozma.zsolt@fszek.hu címen, míg telefonon a 411-5000/5496 számon, munkanapokon 9-15 óra között, pénteken 9-13 között érhető el. A pályázati kiírás a kapcsolattartóval történő egyeztetéssel szerezhető be.

Ajánlatkérő 2024.11.05-én 10 órakor helyszíni bejárást és konzultációs lehetőséget biztosít. A bejárás kezdetének helyszíne: a Budapest, VIII. ker. Baross utca 18. szám alatti személyzeti porta.

1. **Pályázat eredménytelensége, módosítása**

Ajánlatkérő jogosult a pályázati kiírást indoklás nélkül az ajánlatok benyújtására megszabott időpontig visszavonni vagy módosítani a kiírásban szabályozott módon, valamint ezen időpontot követően is jogosult a pályázatot indoklás nélkül eredménytelennek nyilvánítani. Ajánlatkérő mind a pályázati kiírás visszavonásáról, mind az esetleges módosításáról, illetve az eredménytelenné nyilvánításról az Ajánlattevőket értesíti. Az ajánlattevő az Ajánlatkérőtől semmilyen címen nem igényelhet térítést ajánlatának megtételével összefüggő esetleges költségei megtérítésére, függetlenül a pályázat eredményességétől, illetve eredménytelenségétől.

1. **Pályázati ajánlatok benyújtásának helye, ideje és módja**
2. Pályázati kiírás kivételének határideje: 2024.11.21. 12:00 óra
3. Pályázat benyújtásának határideje: 2024.11.25. 10:00 óra
4. Pályázat benyújtásának helye: 1088 Budapest, Ötpacsírta u. 4. II. emelet. 209. szoba
5. Pályázat benyújtásának módja: személyesen vagy meghatalmazott útján, zárt borítékban

**További információ a pályázati kiírásban olvasható!**